CELEX: C2006/294/43
Language: el
Date: 2006-12-02 00:00:00
Title: Υπόθεση C-380/06: Προσφυγή της 15ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου της Ισπανίας

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/25
            
         Προσφυγή της 15ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-380/06)
   (2006/C 294/43)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Schima και S. Pardo Quintillán)
   
      Καθού: Βασίλειο της Ισπανίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, ορίζοντας, με τον νόμο 3/2004, της 29ης Δεκεμβρίου 2004, ο οποίος αφορά τη θέσπιση μέτρων για την καταπολέμηση των καθυστερήσεων πληρωμών στις εμπορικές συναλλαγές, ότι η πληρωμή για ορισμένα ευρείας καταναλώσεως προϊόντα διατροφής μπορεί να καταβάλλεται εντός προθεσμίας 90 ημερών και αναβάλλοντας τη θέση σε ισχύ ορισμένων διατάξεων για την 1η Ιουλίου 2006, παρέβη τις υποχρεώσεις που υπέχει από το άρθρο 3, παράγραφοι 1, 2 και 4, της οδηγίας 2000/35/ΕΚ (1), του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές και
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα
   Η οδηγία 2000/35/ΕΚ ουδόλως προβλέπει τη μερική ή σταδιακή εφαρμογή των διατάξεών της. Συνεπώς, η αναβολή της ενάρξεως της ισχύος ορισμένων διατάξεων για την 1η Ιουλίου 2006 είναι αντίθετη προς το άρθρο 3, παράγραφοι 1 και 2. Επιπλέον, η εν λόγω αναβολή αντιβαίνει στο άρθρο 3, παράγραφος 4, το οποίο ορίζει ότι τα κράτη μέλη εξασφαλίζουν, προς όφελος των δανειστών και των ανταγωνιστών, την ύπαρξη επαρκών και αποτελεσματικών μέσων ώστε να αποτρέπεται η συνέχιση της χρησιμοποίησης όρων που είναι κατάφωρα καταχρηστικοί.
   Κατόπιν τούτου, η αναβολή της εφαρμογής της κατ' ανώτατο όριο προθεσμίας των εξήντα ημερών δεν μπορεί να θεωρηθεί ως πρόσθετη απαίτηση υπέρ των δανειστών και, εν πάση περιπτώσει, δεν μπορεί να γίνει δεκτή, ιδίως λαμβανομένου υπόψη του γεγονότος ότι η εθνική νομοθεσία για τη μεταφορά της οδηγίας 2000/35/ΕΚ στο εσωτερικό δίκαιο θα έπρεπε να έχει θεσπισθεί το αργότερο μέχρι τον Αύγουστο του 2002.
   
      (1)  ΕΕ L 200, σ. 35.